નવી દિલ્હી- ભારતીય રેલવે તેના પ્રવાસીઓ માટે નવી સર્વિસ લાવવા વિચારી રહ્યું છે. જે મુજબ પ્રવાસી જેટલી જલદી ટિકીટ બૂક કરાવશે તેટલો વધુ ફાયદો પ્રવાસીઓને થશે. વર્તમાન સમયમાં આ પ્રકારની વ્યવસ્થા એરલાઈન્સ તરફથી આપવામાં આવે છે. હવે ભારતીય રેલવે પણ આ સેવા જલદી શરુ કરવા વિચારી રહી છે. આ અંગે ફેર રીવ્યૂ કમિટીએ પોતાનો અભિપ્રાય ભારતીય રેલવેને મોકલી આપ્યો છે. જો રેલવે બોર્ડ ફેર રીવ્યૂ કમિટીની ભલામણ માન્ય રાખશે તો જલદી જ પ્રવાસીઓને આ સેવાનો લાભ મળવાપાત્ર થશે.